gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl gl gl es gl en war en en gl gl gl gl gl gl gl gl gl gl de en sv fr de de it gl gl gl gl gl gl es gl gl gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Comandos de elite tentan abater os milicianos aínda atrincheirados
Cuarta feira, 05 de outubro de 2022
O primeiro ministro, Manmohan Singh, di que os implicados teñen a súa base "fóra do país" e que non permitirán que "veciños" lles dean acubillo.
Burato de bala nunha estación de tren de Mumbai (clique para ampliar)
Na bloguesfera india: Mumbai Metblogs, Calamur, Instablogs, e en NowPublic e Twitter
Imaxes no Flickr: Vinu, Mayankausten, Aliak, ScriptingN
Na prensa local: The Times of India, Hindustan Times e Indian Express
Anterior: Máis de cen mortos nos ataques en Mumbai
O primeiro ministro da India, Manmohan Singh, ameazou esta quinta feira con tomar "calquera medida que sexa necesaria" para capturar os responsábeis dos ataques de Mumbai. Ademais, asegurou que os atacantes teñen a súa base de operacións "fóra do país", e que o seu Executivo non tolerará que "veciños" lles dean acubillo.
Por outra banda, un xeneral do Exército informou que entre dez e doce homes armados permanecen atrincheirados en tres puntos diferentes da cidade. Nun destes, o hotel Oberoi-Trident, podíanse ver lapas no faiado á última hora da tarde (hora galega).
Comandos de elite introducíronse no recinto, onde ducias de persoas permanecían retidas nos seus cuartos, para combater cos milicianos supostamente islamistas radicais. Aínda que os atentados foron reivindicados polo grupo Deccan Mujahideen, o modus operandi fai sospeitar de Lashkar-e-Taiba, un dos máis grandes de todo o sur asiático e que xa atentaran con anterioridade. O número de mortos ascende a cando menos 125.
(Actualizado ás 11.45 horas)
O Exército libera os reféns dun dos hoteis de Mumbai tomado polos milicianos
Comandos do Exército indio liberaron os reféns do hotel Taj Mahal de Mumbai esta quinta feira pola mañá (hora galega), mais descoñécese o número exacto de persoas que permanecen aínda no recinto.
Os combates cos atacantes, que segundo varios expertos internacionais en Seguridade serían milicianos islamistas, continúan 18 horas despois dos primeiros tiroteos e explosións, que foron reivindicados ademais por un grupo pouco coñecido que responde ao nome de Deccan Muyahidín.
Fontes da Policía de Mumbai informaron que os seus integrantes aportaron en Mumbai e esparexéronse polos puntos obxectivo dos ataques: hoteis de luxo, un restaurante turístico, hospitais e unha estación de ferrocarril, para comezar a disparar indiscriminadamente.
Máis dun cento de persoas morreron a consecuencia das balas e das explosións de granada e outras 287 resultaron feridas. "Liberen todos os muyahidís, e musulmáns da India e non haberá problemas", dixo un dos combatentes dende o hotel Oberoi, falando por teléfono cunha TV india.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os combates entre milicianos e Exército continúan
Mapa da cidade con varios dos puntos onde se produciron ataques
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto